95/527/EY: Neuvoston päätös, tehty 8 päivänä joulukuuta 1995, yhteisön osallistumisesta jäsenvaltioiden yhteiseen kalastuspolitiikkaan sovellettavan valvontajärjestelmän täytäntöönpanemiseksi hyväksymien tiettyjen kulujen rahoitukseen



Virallinen lehti nro L 301 , 14/12/1995 s. 0030 - 0034



NEUVOSTON PÄÄTÖS, tehty 8 päivänä joulukuuta 1995, yhteisön osallistumisesta jäsenvaltioiden yhteiseen kalastuspolitiikkaan sovellettavan valvontajärjestelmän täytäntöönpanemiseksi hyväksymien tiettyjen kulujen rahoitukseen (95/523/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että yhteisön osallistumisesta jäsenvaltioiden yhteisön kalavarojen säilyttämis- ja hallintojärjestelmän noudattamisen varmistamiseksi hyväksymien kulujen rahoitukseen 27 päivänä marraskuuta 1989 tehdyssä neuvoston päätöksessä 89/631/ETY (4) ja erityisesti sen 1 artiklan 5 kohdassa määrätään, että neuvosto päättää 30 päivään kesäkuuta 1995 mennessä 1 päivästä tammikuuta 1996 lähtien sovellettavista yhteisön osallistumista koskevista määräyksistä, yhteinen kalastuspolitiikka, joka takaa kalavarojen pysyvyyden ja siten työllisyyden käytön tällä sektorilla, ei pysty saavuttamaan sille asetettuja tavoitteita ilman sen sääntöjen noudattamista eikä ilman niiden tehokasta valvontaa, nämä tavoitteet ja säännöt vahvistettiin ensimmäisen kerran yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetussa neuvoston asetuksessa (ETY) N:o 3760/92 (5) sekä yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 (6), varmistaessaan yhteiseen kalastuspolitiikkaan sovellettavan valvontajärjestelmän täytäntöönpanon jäsenvaltiot täyttävät yhteisön etujen mukaisen velvoitteen, tiettyjen jäsenvaltioiden kohdalla valvontatehtävän laajuus on kohtuuton suhteessa niiden taloudelliseen tilanteeseen ja voi tietyissä tapauksissa rasittaa niitä kohtuuttomasti, sen vuoksi olisi määrättävä yhteisön osallistumisesta tiettyjen jäsenvaltioiden hyväksymiin tiettyihin valvontakuluihin, tiettyjä yhteisön kalastusalueita ja kalakantoja koskevasta pyyntiponnistusten hallinnosta 27 päivänä maaliskuuta 1995 annetun neuvoston asetuksen (EY) N:o 685/95 (7) 7 artiklassa säädetään valvonnan parantamiseksi yhteisön taloudellisesta lisätuesta Irlannille, käyttökulut mukaan lukien, sallittua yhteisön käytäntöä noudattaen ja rahoituksen suuntaviivojen mukaisesti, yhteisön osuuden olisi pysyttävä kokonaisbudjetiltaan 205 miljoonassa ecussa viisivuotisjakson (1996-2000) aikana, ja vastaavat varat olisi otettava Euroopan yhteisöjen yleisen talousarvion vuotuisiin määrärahoihin, ja edunsaavien jäsenvaltioiden osallistumisen edellytyksenä on oltava valvonnan tyydyttävän tason toteutuminen niin merellä kuin maalla, ja tämän valvonnan tehokkuus on esitettävä asetuksen (ETY) N:o 2847/93 35 artiklassa tarkoitetussa vuosikertomuksessa, ON TEHNYT TÄMÄN PÄÄTÖKSEN: 1 artikla 1. Yhteisö voi osallistua jäsenvaltioiden tiettyjen kulujen rahoitukseen tässä päätöksessä luetelluin edellytyksin asetuksessa (ETY) N:o 2847/93 säädetyn yhteiseen kalastuspolitiikkaan sovellettavan valvontajärjestelmän täytäntöön panemiseksi. Rahoitukseen oikeutettuja ovat kulut, joiden tarkoituksena on: a) valvontalaitteiden hankinta tai uudenaikaistaminen; b) kalastustoiminnan ja siihen liittyvien toimintojen valvonnan laadun ja tehokkuuden parantamiseen tarkoitetut toimet, joiden kesto ei ylitä kahta vuotta. Ensimmäisessä alakohdassa tarkoitettujen kulujen on kohdistuttava valvontavälineiden tehostamiseen asetuksessa (ETY) N:o 2847/93 olevan 1 artiklan 2 kohdan mukaisesti. 2. Yhteisön osallistuminen koskee jäsenvaltioille 1 päivän tammikuuta 1996 ja 31 päivän joulukuuta 2000 välisenä ajanjaksona aiheutuneita, tukeen oikeutettavia kuluja. Tukeen oikeuttavilla kuluilla tarkoitetaan niitä oikeudellisia ja taloudellisia sitoumuksia, joita toimivaltaiset viranomaiset ovat tehneet edellä mainitun ajanjakson aikana. 3. Tällä päätöksellä käyttöön otetuille toimenpiteille myönnettävä yhteisön rahoitus käsittää viisivuotiskauden (1996-2000). Rahoitusmäärä, joka on osoitus lainsäädäntövallan käyttäjän halusta tukea tämän päätöksen soveltamisalaan kuuluvan toiminnan toteuttamista, on 205 miljoonaa ecua. Rahoituslaskelma tarkistetaan joka vuosi niiden määrärahojen perusteella, joista budjettivallan käyttäjä on vuosittaisen talousarviomenettelyn kuluessa päättänyt. 4. Budjettivallan käyttäjä määrittää kunakin varainhoitovuonna käytettävissä olevat määrärahat. Yhteisön rahoitusosuus myönnetään yhteisön talousarviossa tähän tarkoitukseen osoitettujen määrärahojen mukaisesti. 2 artikla 1. Edellä 1 artiklan 1 kohdan a alakohdassa tarkoitettu osallistuminen rahoitukseen käsittää investointikulut, jotka voivat liittyä - kalastustoiminnan valvonnan ja tarkastamisen varmistamiseksi käytettyjen laivojen, ilma-alusten ja maa-ajoneuvojen hankintaan tai nykyaikaistamiseen, - kalastustoiminnan paikantamis- ja rekisteröintijärjestelmien, mukaan lukien kalastusaluksissa olevat laitteet, hankintaan tai nykyaikaistamiseen, - valvontaa koskevien tietojen rekisteröinti- ja hallintojärjestelmien sekä tiedonsiirtojärjestelmien, mukaan lukien sovellusohjelmistot, hankintaan tai nykyaikaistamiseen. Ensimmäisessä alakohdassa mainitut kulut ovat hyväksyttäviä siltä osin kuin ne tosiasiallisesti käytetään 1 artiklassa tarkoitetun valvontajärjestelmän täytäntöön panemiseen. 2. Edellä 1 artiklan 1 kohdan b alakohdassa tarkoitettu osallistuminen rahoitukseen koskee sellaisia hyväksyttäviä kuluja, joiden tarkoituksena on soveltaa yhteistä kalastuspolitiikkaa tehokkaammin ja jotka koskevat toimintaa ja suunnitelmia, joiden kesto ei ylitä kahta vuotta ja joilla on vähintään yksi seuraavista tavoitteista: a) asetuksessa (ETY) N:o 2847/93 olevan 2 artiklan 4 kohdassa tarkoitettujen yhteisten tarkastusohjelmien täytäntöönpano; b) uusien teknologioiden kokeilu ja käyttöönotto kalastuksen ja siihen liittyvien toimintojen valvonnan parantamiseksi; c) yhteisön aloitteesta laadittujen ja kyseisen jäsenvaltion tai kyseisten jäsenvaltioiden toteuttamien erityisten valvontaohjelmien täytäntöönpano; d) tiedonkäsittelyn ja tietojen vaihdon automatisoimiseksi tarkoitetut usean jäsenvaltion ja tarvittaessa komission kesken yhteisellä päätöksellä kehitetyt ohjelmat; e) myöhemmin päätettävät yhteisön edun mukaiset muut valvontatoimet. 3. Edellä 1 artiklan 1 kohdan b alakohdassa tarkoitettu osallistuminen rahoitukseen voi koskea myös sellaisia hyväksyttäviä kuluja, joiden tavoitteena on valvontaan osallistuvien kansallisten viranomaisten palveluksessa olevien koulutus, erityisesti toisessa jäsenvaltiossa kuin siinä, missä he työskentelevät. Yksityiskohtaiset säännöt tämän kohdan soveltamisesta annetaan asetuksessa (ETY) N:o 3760/92 olevan 18 artiklan mukaisesti. 3 artikla 1. Yhteisön rahoitusosuus ei saa olla minkään jäsenvaltion osalta eikä minään vuonna pienempi kuin 35 prosenttia tai suurempi kuin 50 prosenttia hyväksyttävistä kuluista. 2. Poiketen siitä, mitä 1 kohdassa määrätään, komissio voi päättää suuremmasta määrästä, erityisesti - sellaisen jäsenvaltioiden ja komission kesken sovitun toiminnan toteuttamiseksi, joka on omiaan auttamaan yhteisön etua erityisesti koskevan alan valvontaongelmissa; - uusien teknologioiden kokeilemiseksi ja käyttöön ottamiseksi kalastuksen ja siihen liittyvien toimintojen valvonnan parantamiseksi. Näihin toimintoihin varattu vuosittainen talousarvion osuus on rajoitettu 15 prosenttiin talousarvion määrärahasta. 3. Poiketen siitä, mitä 1 kohdassa määrätään, komissio voi valvonnan parantamiseksi, sellaisena kuin se on määritetty 2 artiklan 1 kohdassa, päättää suuremmasta osuudesta voidakseen myöntää Irlannille lisärahoitustukea, seuraavat käyttökulut mukaan lukien: - sellaisten valvontaan osallistuvien kansallisen viranomaisen palveluksessa olevien palkat, joille on 1 päivän tammikuuta 1996 jälkeen luotu uusi työpaikka yksityiskohtaisessa kalastuksen ja määrättyjen alueiden valvontaa koskevassa ohjelmassa tämän ohjelman ajaksi; tässä kohdassa "palkalla" tarkoitetaan kyseessä olevien kansallisen viranomaisen palveluksessa olevien palkkaa ja tarpeellisia matkakulujen korvauksia, joista on vähennetty verot ja kansallisen lainsäädännön mukaiset maksut; - valvontaan osallistuvien kansallisen viranomaisen palveluksessa olevien koulutus- ja tiedotuskulut, - valvontayhtiöille uskotuista tarkastuksista aiheutuvat kulut, - valvontaan osallistuvien kansallisen viranomaisen palveluksessa olevien varusteiden hankkimisesta aiheutuvat kulut, - 2 artiklan 1 kohdan mukaisesti hankittuihin laitteisiin liittyvät käyttökustannukset. Irlannille käyttökuluihin annettavaa rahoitustukea annetaan vuosittaisen 3 miljoonan ecun kokonaismäärän rajoissa. 4 artikla 1. Jäsenvaltioiden, jotka haluavat saada rahoitustukea, on esitettävä komissiolle 15 päivään marraskuuta 1995 mennessä a) viisivuotisohjelma valvonnasta, jota ne aikovat suorittaa 1 artiklan 2 kohdassa tarkoitetun jakson aikana. Valvontaohjelmassa on oltava erityisesti ehdotettujen valvonta- ja tarkastustoimien tavoitteet, suunnitellut toiminnalliset toimenpiteet sekä oletetut tulokset; b) ohjelma arvioiduista vuosittaisista kuluista 1 artiklan 2 kohdassa tarkoitetun jakson aikana ja jonka osalta ne toivovat saavansa yhteisön rahoitustukea. 2. Jokainen jäsenvaltio toimittaa ensimmäisen kerran vuonna 1996 ja sen jälkeen joka vuosi komissiolle kertomuksen saavutetusta edistymisestä verrattuna ennusteisiin ja valvontaohjelman mukautustarpeet huomioon ottaen. Tämä kertomus muodostaa erityisen luvun asetuksen (ETY) N:o 2847/93 35 artiklassa tarkoitetussa kertomuksessa. 3. Tämän artiklan 1 ja 2 kohdassa tarkoitettujen tietojen on annettava komissiolle riittävä mahdollisuus seurata yhteiseen kalastuspolitiikkaan sovellettavan valvontajärjestelmän täytäntöönpanoon liittyviä kuluja. 5 artikla 1. Jäsenvaltioiden, jotka haluavat saada yhteisön rahoitustukea 2 artiklassa tarkoitettuihin kuluihin, on osoitettava komissiolle ensimmäisen kerran 15 päivään marraskuuta 1995 mennessä ja sen jälkeen jokaisen vuoden 30 päivään kesäkuuta mennessä seuraavan vuoden tukihakemus, jossa on oltava liitteen 1 ja 2 kohdassa täsmennetyt tiedot. Tämän päivämäärän jälkeen saapuneet tukihakemukset otetaan huomioon ainoastaan asianmukaisesti perustelluissa poikkeustapauksissa. 2. Tämä tukihakemus on laadittava 4 artiklassa tarkoitettujen ohjelmien mukaisesti. 6 artikla Komissio päättää jäsenvaltioiden toimittamien tietojen perusteella ensimmäisen kerran 15 päivään maaliskuuta 1996 mennessä ja sen jälkeen ennen jokaisen vuoden 31 päivää joulukuuta neuvoston asetuksen (ETY) N:o 3760/92 18 artiklassa määritellyn menettelyn mukaisesti - esitettyjen kulujen hyväksyttävyydestä, - yhteisön rahoitusosuuden määrästä, - rahoitusosuudelle mahdollisesti asetettavista ehdoista. 7 artikla Jäsenvaltion perustellusta pyynnöstä komissio voi myöntää ennakkomaksuja 50 prosenttiin asti yhteisön vuosittaisesta rahoitusosuudesta. Ennakko vähennetään korvaukseen oikeuttavia, todellisia kuluja vastaan maksettavan yhteisön rahoitusosuuden lopullisesta määrästä. 8 artikla Jos jäsenvaltio päättää olla toteuttamatta osittain tai kokonaan komission 6 artiklan mukaisesti korvattavaksi hyväksymiä kuluja, sen on viipymättä ilmoitettava tästä komissiolle täsmentäen siitä valvontaohjelmaan koituvat vaikutukset. 9 artikla 1. Jäsenvaltioiden on jätettävä korvaushakemuksensa sitä vuotta seuraavan vuoden toukokuun 31 päivään mennessä, jonka aikana kulut ovat aiheutuneet. 2. Korvaushakemuksensa esittäessään jäsenvaltioiden on varmistettava ja todistettava, että kulut ovat aiheutuneet tässä päätöksessä ja erityisesti liitteen 4 kohdassa vahvistettuja edellytyksiä noudattaen. 3. Jos hakemuksessa ilmenee merkkejä siitä, että 2 kohdassa tarkoitettuja edellytyksiä ei ole noudatettu, komissio ryhtyy asian perusteellisiin tutkimuksiin pyytäen jäsenvaltiota esittämään huomionsa määräajan kuluessa. Jos tutkimukset vahvistavat, että 2 kohdassa tarkoitettuja edellytyksiä ei ole noudatettu, komissio vahvistaa asianmukaisen määräajan, jonka kuluessa jäsenvaltio voi täyttää edellytykset. Komissio voi vähentää tai lykätä kyseiselle alalle maksettavaa rahoitusosuuttaan tai peruuttaa sen kokonaan, jos jäsenvaltio ei ole määräajan kuluessa noudattanut komission kehotuksia. 10 artikla Jäsenvaltioiden on toimitettava komissiolle kaikki tarpeelliset tiedot sen hoitaessa tällä päätöksellä sille määrättyjä tehtäviä. Jäsenvaltioiden on toimitettava komissiolle kaikki tiedot sellaisten tarkastus- ja valvontakeinojen käytön varmistamiseksi, joiden rahoitukseen yhteisö on tämän päätöksen nojalla osallistunut. Jos komissio epäilee, että näitä varoja ei käytetä suunniteltuihin tarkoituksiin tai tässä päätöksessä määriteltyjen ehtojen mukaisesti, komissio antaa asiasta tiedon kyseiselle jäsenvaltiolle. Tämän on käynnistettävä hallinnollinen tutkimus, johon komission virkamiehet voivat osallistua. Kyseisen jäsenvaltion on annettava komissiolle tieto tutkimuksen edistymisestä ja sen tuloksista, toimitettava komissiolle viipymättä jäljennös tutkimuskertomuksesta sekä liitettävä siihen tärkeimmät kertomuksen pohjana olevat asiatiedot. 11 artikla Komissio voi ryhtyä kaikkiin tarpeellisiksi katsomiinsa tarkastustoimiin tässä päätöksessä jäsenvaltioille määrättyjen edellytysten ja tehtävien suorittamisen varmistamiseksi, ja jäsenvaltioiden on avustettava komission tätä tarkoitusta varten nimittämiä virkamiehiä. Tämän artiklan säännöksiä sovelletaan sanotun kuitenkaan rajoittamatta asetuksen (ETY) N:o 2847/93 29 artiklan säännösten soveltamista. 12 artikla Tämä päätös on osoitettu kaikille jäsenvaltioille. Tehty Brysselissä 8 päivänä joulukuuta 1995. Neuvoston puolesta J. BORRELL FONTELLES Puheenjohtaja (1) EYVL N:o C 186, 20.7.1995, s. 9 (2) EYVL N:o C 287, 30.10.1995 (3) Lausunto annettu 25 päivänä lokakuuta 1995 (sitä ei ole vielä julkaistu Euroopan yhteisöjen virallisessa lehdessä). (4) EYVL N:o L 364, 14.12.1989, s. 64, päätös sellaisena kuin se on viimeksi muutettuna päätöksellä 94/207/EY (EYVL N:o L 101, 20.4.1994, s. 9) (5) EYVL N:o L 389, 31.12.1992, s. 1 (6) EYVL N:o L 261, 20.10.1993, s. 1, asetus sellaisena kuin se on muutettuna asetuksella (EY) N:o 2870/95 (katso tämän virallisen lehden s. 1) (7) EYVL N:o L 71, 31.3.1995, s. 5 LIITE 1. Edellä 5 artiklassa mainitussa tukihakemuksessa luetellaan seuraaviksi vuosiksi suunnitellut kulut. Siinä täsmennetään erityisesti - suunniteltujen kulujen aikataulu, - laitteiden tekniset ominaisuudet, laitteiden hinta ja suunniteltu maksutapa sekä niiden ohjelman mukainen valvontatavoite, - laitteiden suunniteltu käyttö, mukaan lukien niiden käyttöönottopäivä, - kalastuksen ja siihen liittyvien toimintojen valvonnan laadun ja tehokkuuden parantamiseksi tarkoitettujen erityistoimien luonne ja kustannukset sekä tiedot niiden suunnitellusta kestosta. 2. Jäsenvaltiot toimittavat kaikki tarvittavat tiedot, joiden perusteella komissio voi arvioida suunniteltuja kuluja seuraavin perustein: - tavoitteet, jotka suunniteltujen kulujen puitteissa halutaan saavuttaa, - suunniteltujen kulujen avulla saatavat oletetut tulokset, - laivojen, ilma-alusten ja maa-ajoneuvojen hankintaan osoitettujen kulujen osalta arvioitu aika, jona niitä käytetään kalastuksen valvontaan, - neuvoston päätöksen 89/631/ETY tai tämän päätöksen mukaisesti minä tahansa aiempana vuonna jäsenvaltiolle myönnetyn jonkin rahoitusosuuden käyttö, - kyseisen jäsenvaltion merellä ja maissa suorittaman kalastuksen valvonnan tehokkuuden lisääminen hakemusta edeltävän jakson aikana 4 artiklassa tarkoitetun ohjelman mukaisesti sekä suunniteltujen kulujen ansiosta todennäköisesti tapahtuva tehokkuuden lisääminen. 3. Jäsenvaltion suorittaman valvonnan tehokkuutta arvioidessaan komissio ottaa huomioon erityisesti seuraavat asiat: - yhteisen kalastuspolitiikan rikkomusten ehkäiseminen, havaitseminen ja rikkomuksista syyttäminen, - kansallisessa lainsäädännössä olevat ja sen soveltamisessa käytetyt rikkomusten vakavuuteen suhteessa olevat rangaistukset, joilla estetään tehokkaasti vastaavien rikkomusten esiintyminen vastaisuudessa, - jäsenvaltion komissiolle tiedoksi antamien saalismäärien luotettavuus ja sen kyky estää sille myönnettyjen kiintiöiden ylittäminen, - kalastuksen valvonnassa käytettävien inhimillisten ja aineellisten voimavarojen määrä ja tehokkuus, - jäsenvaltion kalastusvyöhykkeellä harjoitettavan kalastustoiminnan monimuotoisuus, - jäsenvaltion muiden jäsenvaltioiden ja komission kanssa kalastusta koskevan valvonnan alalla harjoittaman yhteistyön laajuus, - tarvittaessa kyseisen jäsenvaltion osallistuminen kalastuksen valvontaan yhteisön allekirjoittamien kansainvälisten yleissopimusten säätelemillä vyöhykkeillä sekä tämän valvonnan laajuus ja tehokkuus, - jäsenvaltion avomerellä kalastavien kalastusalusten kalastustoimintoihin kohdistama valvonta. 4. Kulut korvataan ja ennakot maksetaan ainoastaan, jos julkisia töitä ja hankintoja koskevien sopimusten tekomenettelyjen yhteensovittamisesta annettujen direktiivien säännöksiä on noudatettu, niin että asianmukaisesti täytetyssä julkisia hankintoja koskevassa lomakkeessa viitataan Euroopan yhteisöjen virallisessa lehdessä julkaistuihin julkisia hankintoja koskeviin ilmoituksiin. Jos ilmoituksia ei julkaista Euroopan yhteisöjen virallisessa lehdessä, edunsaajan on todistettava, että julkiset hankinnat on tehty yhteisön lainsäädäntöä noudattaen. Komissio voi pyytää kaikkia tarpeellisiksi katsomiaan tietoja yhteisön lainsäädännön noudattamisen arvioimiseksi julkisten hankintojen osalta. Korvauksen saaminen edellyttää, että asiakirjat esitetään kahtena kappaleena. Niissä on oltava vähintään jäsenvaltion ja palvelun toimittajan tai toimittajien välisen sopimuksen pääasialliset kohdat sekä vastaavat maksutositteet. Jotta yksittäiset kulut voidaan korvata, ne on koottava yhteenvetoluetteloon, joka osoittaa selvästi jokaisen kulun osalta kulukohteen, sen yhteyden ehdotettuun ohjelmaan ja sen nettomäärän ilman arvonlisäveroa.